Aga eilse õhtu kohta võiks siia kirja panna ainult ühe mitme-mitme rea pikkuse kõvahäälse nurrulöömise, kui ma oleksin kass. Natuke rohkem inimesena mõned märksõnad - bridzhiseltskonnast hakkab kujunema omamoodi väike ja ühtne sõpruskond, kellega koos põrutasime eile maale 1 liikme suvekodusse. Poole ööni kestvasse väliüritusse mahtus ujumine, värskelt ahjust tulnud kuumad suitsulatikad, kohupiimakook, kerged alkohoolsed  joogid (just-just, erinevad ja vastavalt igaühe maitsele, nagu restoraanis noh), sume suveõhtu vaikus, ukse ette plaadile sooja hüppavad suured konnad, vees jalgu näksivad kalad. Ja muidugi hea seltskond ja tundidepikkune bridzh.